SOMO MAR 6
Nitie Geno Mane ne Jomotho?
1. Wach maber kuom jomotho en mane?
Kane Yesu ochopo Bethania machiegni gi Jerusalem, osiepne miluongo ni Lazaro noyudo osetho kuom odiechienge ang’wen. Yesu ne odhi kar yik ka en kaachiel gi Maritha koda Mariam, ma ne gin nyimine jal ma ne osethono. Matin nono, ji mang’eny ne ochokore kar kanyo. Donge Maritha gi Mariam ne mor ndi kane ochier Lazaro mobedo mangima?—Som Johana 11:21-24, 38-44.
Maritha ne oyudo oseng’eyo wach maber e wi jogo mosetho. Nong’eyo ni Jehova biro chiero jogo mosetho mondo odag e piny kendo.—Som Ayub 14:14, 15.
2. Chal mar jomotho en mane?
Dhano ochwe gi buru. (Chakruok 2:7; 3:19) Ok wan chwech mag roho modak e del mar ringruok. Wan chwech mar ringruok, omiyo onge gima dhi nyime dak sama ng’ato osetho. Sama watho, obwongowa bende tho, kendo paro ma wan-go bende lal. Omiyo, Lazaro ne ok owacho gimoro amora ma ne otimorene e tho, nikech ng’at motho ok ong’eyo gimoro.—Som Zaburi 146:4; Eklesiastes 9:5, 6, 10.
Be Nyasaye sando ji e mach bang’ tho? Nikech Muma nyiso ni joma otho ok ong’eyo gimoro, puonj mar mach misandoe ji en puonj mar miriambo maketho nying Nyasaye. Paro mar sando ji e mach osine ahinya.—Som Jeremia 7:31.
3. Be jomotho nyalo wuoyo kodwa?
Jomotho ok nyal wuoyo kata winjo. (Zaburi 115:17) Kata kamano, malaike moko richo, kendo ginyalo wuoyo gi ji ka giwuondore ni gin dhano mosetho. (2 Petro 2:4) Jehova odagi tim mar temo wuoyo gi jomotho.—Som Rapar mar Chik 18:10, 11.
4. Jomage mibiro chier?
Ji tara gi tara mosetho kendo manie liete biro dak kendo e piny. Kata jomamoko ma ne ok ong’eyo Nyasaye kendo ne otimo gik maricho ibiro chier.—Som Luka 23:43; Tich Joote 24:15.
Jogo mosechier biro puonjore adiera e wi Nyasaye kendo keto yie kuom Yesu ka giluwo chikene. (Fweny 20:11-13) Jogo mochier kendo otimo makare biro dak e piny nyaka chieng’.—Som Johana 5:28, 29.
5. Chier nyisowa ang’o e wi Jehova?
Nyasaye ne oyawo yo mondo joma otho ochier kuom oro wuode mondo othonwa. Omiyo chier nyisowa hera koda ng’wono mar Nyasaye. E kinde ma ibiro chierie joma otho, en ng’ano ma igombo neno ahinya?—Som Johana 3:16; Jo Rumi 6:23.
Puonjri Weche Momedore
Ang’o ma Muma Puonjo Kuom Adier?
Jo Motho Ni Kanye?
Puonjri mondo ing’e gima Muma wacho kuom jomotho kod gimomiyo dhano tho.
Ang’o ma Muma Puonjo Kuom Adier?
Geno Madier Ne Jogo Mihero Mosetho
Be ng’at moro mihero osegatho? Be wanyalo nenogi kendo? Puonjri gima Muma wacho kuom chier.
Ang’o ma Muma Puonjo Kuom Adier?
Malaike kod Jochiende—Kaka Gikonyo Kata Chando Ngimawa
Muma wuoyo kuom malaike kod jochiende. Be malaike kod jochiende gin chwech ma nitie kuom adier? Be ginyalo mulo ngimani?
luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn